פתח תקווה » חדשות » בדיקת הלמ”ס: כמה אתם תושבי פ”ת מרגישים בטוחים בעיר?
בדיקת הלמ”ס: כמה אתם תושבי פ”ת מרגישים בטוחים בעיר?
בסופ”ש פורסם בערוץ 10 תחקיר מדאיג על מה שנעשה במרכז העיר, על תושבים שעוזבים את מרכז העיר, על תחושת הביטחון שנעלמה. לצפייה בתחקיר לחצו כאן. במקביל הבוקר בעיריית פתח תקווה מציגים את הסקר של הלשכה המרכזית לסטטיסטיקה שפורסם לפני כשבועיים על תחושת הביטחון של התושבים בעיר.
הסקר בודק היפגעות של נדגמים בני 20 ומעלה ושל ילדים עד גיל 18 במשק הבית של הנדגמים במהלך השנה האחרונה מכמה סוגי עברות: עברות כנגד הפרט (גנבה, אלימות וכו’) עברות רכוש כנגד כלי הרכב העומדים לרשות משק הבית או דירת המגורים, היפגעויות נוספות כגון בריונות בכביש, הפרעות רעש בסביבת המגורים.
הסקר בוחן גם את רמת הביטחון האישי שחשים בני 20 ומעלה. בסקר שלוש שאלות עיקריות: באיזו מידה אתה מרגיש בטוח ללכת לבד באזור מגוריך בשעות החשיכה? באיזו מידה אתה חושש להיפגע מאלימות באזור מגוריך? באופן כללי, באיזו מידה אתה חש ביטחון אישי באזור מגוריך?